als_Latn dik_Latn sag_Latn
As kokaina nuk është më kokainë: Ja çfarë materiesh të ndaluara marrin përdoruesit e saj!
Ekspertët kanë paralajmëruar se përdoruesit e kokainës në Londër, më shumë janë duke marrë qetësues për dhembje se sa kokainë.
Që nga viti 2007 e tutje, përpunuesit dhe shitësit e kokainës janë duke vënë shumë tableta për qetësim dhe anestezion që përdoret nga dentistët.
Në mallin e shitur për kokainë, është gjetur shumë “Phenacetin” – bar që zvogëlon dhembjen dhe ulë temperaturën – i ndaluar nga Administrata e Ushqimit dhe Medikamenteve në Amerikë, që nga viti 1983.
Në hulumtimin e bërë nga Vice, është zbuluar se përpunuesit e kokainës e kanë reduktuar atë në masë të madhe duke e zëvendësuar me diçka tjetër, shumë më të rrezikshëm, transmeton Telegrafi.
“Rrugët janë të mbushura me pluhur të bardhë, por jo me drogë”, ka thënë Lawrence Gibbson nga Agjencioni Shtetëror i Krimeve.
“Ndërmjetësit e kokainës, janë duke vënë shumë Phenacetin dhe Benzocaine, që nuk dallon aspak nga pamja, mirëpo efektet janë krejt ndryshe” ka thënë Gibbson.
Në bazë të statistikave, del se në një linjë të zakonshme që blihet në rrugët e Londrës, nuk ka më shumë se 25 për qind kokainë.
als_Latn als_Latn als_Latn als_Latn als_Latn als_Latn als_Latn als_Latn